Diari Oficial de la Generalitat Valenciana


Sumari del DOGV 4487, del 25-04-2003 (2003/4441)

ACORD d'11 de març de 2003, de la Comissió Territorial d'Urbanisme d'Alacant, relatiu a la modificació puntual de les Normes Subsidiàries núm. 17.2, promogut per l'Ajuntament de Monforte del Cid.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4487

Data del DOGV
:   25-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4441


Data del document
:   11-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Monforte del Cid
    * pla d'urbanisme

ACORD d'11 de març de 2003, de la Comissió Territorial d'Urbanisme d'Alacant, relatiu a la modificació puntual de les Normes Subsidiàries núm. 17.2, promogut per l'Ajuntament de Monforte del Cid. [2003/4441]
  
Vist l'expedient de referència i sobre la base dels antecedents i les consideracions següents:
  
Antecedents de fet
  
Primer
  
El projecte es va sotmetre a informació pública durant un mes per mitjà d'Acord del Ple de l'Ajuntament, de 13 de juny de 2002, i l'anunci es va publicar en el Diari Oficial de la Generalitat Valenciana, de 12 de setembre del 2002, i en un dels diaris de major difusió provincial, el dia 7 de setembre del mateix any. Durant el pertinent període d'exposició pública no es van presentar al·legacions. El projecte es va aprovar provisionalment pel Ple municipal, el 17 d'octubre de 2002.
  
Segon
  
La documentació està integrada per memòria informativa i justificativa i plans d'informació i d'ordenació.
  
Tercer
  
L'objecte de l'expedient és deixar sense efecte les unitats d'execució 1 i 2 establides per les Normes Subsidiàries vigents en sòl urbà.
  
Es justifica la modificació textualment pel fet que s'estima convenient suprimir les dos unitats d'execució existents en el sòl urbà, al sud del nucli urbà, entre els carrers Òscar Esplà i Mestre Rodrigo, ja que els dos vials delimitadors mencionats seran principals en la població, i que faran les funcions de circumval·lació, ja que tenen unes característiques tals com amplària superior; paviment més gros; clavegueram, amb inclusió d'emissari d'aigües residuals; canonada d'alimentació general d'aigua; etc., que les diferencia de la resta de carrers que donen servicis localitzats per la qual cosa es considera injust carregar els dits vials a eixes unitats d'execució, ja que tindran un sobrecost respecte a altres zones del sòl urbà. Per tot això l'Ajuntament ha redactat els projectes d'estos dos vials i té previst executar-los sense que depenga de cap actuació integrada.
  
Consideracions tecnicojurídiques
  
Primera
  
La tramitació ha sigut de conformitat amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona
  
La documentació s'estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU i 145 RPCV.
  
Tercera
  
Les determinacions contingudes en el present expedient poden considerar-se genèricament correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament la modificació puntual núm. 17.2 de les Normes Subsidiàries de Monforte del Cid.
  
2. Publicar íntegrament el present acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de Normes Urbanístiques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada en la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 11 de març de 2003.- La secretària de la Comissió Territorial d'Urbanisme: Rosario Berjón Ayuso.